OpenLLM-France/wikimedia huggingface dataset:
# Livinallongo del Col di Lana

Livinallongo del Col di Lana (ladí Fodom, alemany Buchenstein) és un municipi italià, dins de la província de Belluno. És un dels municipis de la vall de Fodom (Ladínia). L'any 2007 tenia 1.443 habitants. Limita amb els municipis de Badia, Canazei, Colle Santa Lucia, Cortina d'Ampezzo, Corvara i Rocca Pietore.

## Divisió administrativa

Es divideix en 17 fraccions:
| Fracció | Nom ladí | Habitants | Altitud | Nota |
| Andraz | Andrać | 84 | 1.414 | |
| Arabba | Rèba | 275 | 1.601 | seu del centre meteorològic d'Arpav |
| Castello | Ciastèl | 9 | 1.747 | S'hi troba el Castell d'Andraz |
| Cherz | Chierz | 51 | 1.651 | |
| Contrin | Contrin | 18 | 1.697 | |
| Corte | Court | 33 | 1.601 | |
| Davedino | Davedin | 7 | 1.550 | |
| Larzonei | Larcionèi | 20 | 1.577 | |
| Ornella | Ornela | 67 | 1.485 | |
| Palla-Agai | Pala-Daghè | 17 | 1.676-1.723 |
| Pieve di Livinallongo | La Plié da Fodóm | 245 | 1.475 | seu comunal |
| Salesei | Salejei | 133 | 1.400 | |
| Soraruaz | Souraruać | | | |
| Vallazza | Valacia | | | |
| Varda | Vèrda | 38 | 1.689 | |
| Visinè di Là | Visiné de Là | | | |
| Visinè di Qua | Visiné de qua | | | |

## Administració

Llista d'alcaldes :
| Període | Identitat | Partit |
| 2004- | Gianni Pezzei | Llista cívica |
# Gai Drus

Gai Drus (en llatí Caius Drusus) va ser un escriptor romà, mencionat per Suetoni com a autor d'una obra en la que s'expliquen algunes anècdotes de la infància de l'emperador August. Encara que és probable la seva connexió amb la família dels Drus, no se n'ha pogut establir el parentiu.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Potencial regional de desenvolupament

El potencial regional de desenvolupament (PRD) és la capacitat d'una región per a créixer econòmicament i augmentar el nivell de vida de la seua població. Aquest enfocament implica que a una regió hi ha uns factors de potencialitat que fan que puga créixer. Aquests factors són mesurables, cosa que possibilita definir una política regional per a reduir les vulnerabilitats de la regió.

## Model de Biehl

L'economista Dieter Biehl plantejà un model de PRD defensant que hi ha un grup de recursos de caràcter públic determinants per als nivells d'ingrès, productivitat i treball. Aquests tres elements són les mesures del potencial regional de desenvolupament.
Els factors de potencialitat de desenvolupament (FPD) codeterminen considerablement la possibilitat d'una regió per a desenvolupar-se: la localització geogràfica o distància (D), l'aglomeració (A), l'estructura sectorial (S) i la infraestructura o capital públic (I). La combinació dels FPD amb els factors de producció privats possibiliten el desenvolupament regional.
Els FPD són recursos públics o un alt grau de caràcter públic caracteritzats per immobilitat (estar fixat a la regió), indivisibilitat (ofereix una gran capacitat de serveis utilitzables alhora), insusbstituïbilitat ("si un facotr de potencialitat no està disponible a una regió, aquesta no pot substituirla a baix preu per altre recurs") i polivalència (pot servir per a una gran varietat de processos de producció). El capital privat i el treball són mòbils, divisibles, substituïbles i monovalents.
Niegsch i Nimmermann desenvoluparen el model de Biehl explicant que D és la distància respecte els principals centres de producció regional (afectant als costos del transport), A és la concentració a l'espai de la població i/o les activitats econòmiques, S és la composició dels sectors econòmics (si hi ha indústria, comerç, sector agropecuari, etcètera) i I són el transport, les comunicacions, l'energia, el sistema sanitari i altres elements del capital públic.
Bar-El i Vickerman afirmen que la inversió pública en infraestructures està vinculada en la competitivitat d'una regió. Altres autors, com McQuaid, Leitham i Martín, destaquen el paper important i positiu de les infraestructures per al desenvolupament de les regions.

## Model de Gutiérrez Casas

Gutiérrez Casas (2007, p. 13) considera un model amb factors positius i factors limitants.

## Referències

* 1 2 Gutiérrez Casas, 2007, p. 8.
* 1 2 3 Biehl, Niegsch i Nimmermann, 1999, p. 120.
* 1 2 Gutiérrez Casas, 2007, p. 9.
* ↑ Biehl, Niegsch i Nimmermann, 1999, p. 119.
* ↑ Gutiérrez Casas, 2007, p. 11.

## Bibliografia

* Biehl, Dieter; Niegsch, Claus; Nimmermann, Philipp. «Capítulo 4. Las infraestructuras según el enfoque del desarrollo regional potencial: análisis teórico y empírico». A: Desequilibrios territoriales en España y Europa. Barcelona: Ariel, 1999, p. 117-136. ISBN 84-344-2146-1.
* Gutiérrez Casas, Luis Enrique «Potencial de desarrollo y gestión de la política regional: El caso de Chihuahua». Frontera norte, 19, 38, 2007, pàg. 7-36. ISSN: 2594-0260.
# Llista de videojocs de la N-Gage

Aquest article és una llista de 69 jocs per la consola portàtil N-Gage de Nokia, organitzats alfabèticament per nom.

## A

* Alien Front
* Aquababe
* Ashen
* Asphalt Urban GT
* Asphalt Urban GT 2
* Atari Masterpieces vol 1
* Atari Masterpieces vol 2

## B

* Bomberman
* Bounce

## C

* Call of Duty
* Catan
* Civilization
* Colin McRae Rally 2005
* Crash Nitro Kart

## D

* Driv3r (Cancel·lat)

## E

* The Elder Scrolls Travels: Shadowkey

## F

* FIFA Football 2004
* FIFA Football 2005

## G

* Glimmerati

## H

* High Seize
* Hinter Wars (cancel·lat com un MMC)

## K

* King of Fighters Extreme

## L

* Lesiure Suit Larry: Pocket Party (cancel·lat)

## M

* Marcel Desailly Pro Soccer
* Mile High Pinball
* MLB Slam!
* MotoGP

## N

* NCAA Football 2004

## O

* One
* Operation Shadow: Theatres of War

## P

* Pandemonium
* Pathway to Glory
* Pathway to Glory: Ikusa Islands
* Payload
* Pocket Kingdom: 0wn the W0rld
* Puyo Pop
* Puzzle Bobble VS

## R

* Rayman 3
* Red Faction
* Requiem of Hell
* Rifts: Promise of Power
* The Roots: Gates of Chaos

## S

* Sega Rally Championship (llançat només en una selecció de països d'Àsia/Pacific)
* Shade: Wrath of Angels (cancel·lat)
* Shadow-Born (cancel·lat com una MMC)
* Snakes
* SonicN
* Spider-Man 2
* Spirits (cancel·lat com una MMC)
* SSX Out of Bounds
* Super Monkey Ball
* System Rush

## T

* Taito Memories (Cancel·lat)
* Tiger Woods PGA Tour 2004
* Tom Clancy's Ghost Recon: Jungle Storm
* Tom Clancy's Splinter Cell: Chaos Theory
* Tom Clancy's Splinter Cell: Team Stealth Action
* Tomb Raider
* Tony Hawk's Pro Skater

## V

* Virtua Cop (Cancel·lat)
* Virtua Tennis
* Virtually Board Snowboarding II

## W

* Warhammer 40000 Glory In Death
* Worms World Party
* WWE Aftershock

## X

* X-Men Legends
* X-Men Legends 2: Rise of Apocalypse
* Xanadu Next
* Xyanide (cancel·lat com una MMC)

## Jocs cancel·lats

| Títol | Desenvolupador | Publicador |
| Alien Front | Sega | Sega |
| Aquababe | Living Mobile | Living Mobile |
| Bounce | Activision | Activision |
| DRIV3R | V3D Production, Ubisoft Reflections | Atari |
| Gekido | Naps Team | Desconegut |
| Habbo Islands | Sulake Incorporation | Desconegut |
| Hinter Wars | Activate | Nokia |
| Leisure Suit Larry: Pocket Party | TKO Software | VU Games, Nokia |
| Lex Ferrum | YDreams, Blueshark Studio | YDreams |
| Shade: Wrath of Angels | Cenega Publishing | Nokia |
| Shadow-Born | Backbone | Nokia |
| Spirits | Jadestone | Jadestone |
| Taito Memories | Nokia | Taito Corporation |
| The Urbz: Sims in the City | Griptonite Games | Electronic Arts |
| Virtua Cop | Sega | Sega |
| Virtually Board Snowboarding II | Fathammer | Nokia |
| Xyanide | Overloaded Pocket | Playlogic |

## Referències

* ↑ IGN staff. «Two New Sega Titles». IGN, 04-02-2004. [Consulta: 5 gener 2014].

## Enllaços externs

* N-Gage.com Master List Arxivat 2006-11-19 a Wayback Machine. - La llista completa de Nokia pels jocs de la N-Gage.
* Tot sobre els jocs de la N-Gage Arxivat 2006-11-25 a Wayback Machine. - Lloc de comunitat que parlen de cada joc.
# Arnau Albertí

Arnau Albertí (Muro, Mallorca 1480 - Patti, Sicília, 1545), fou un teòleg, lul·lista i inquisidor mallorquí.
Estudià dret civil a la Universitat de Lleida (1499- 1504) i de dret canònic a Pavia on es va graduar el 1509. Fou canonge de la Catedral de Mallorca des del 1510 i va ésser inquisidor de la mateixa ciutat entre 1517 i 1523, de València entre 1521 i 1527 i de Patti, Sicília, de 1534 a 1543. El seu pensament eclèctic el portà a moderar la persecució contra la família de Joan Lluís Vives.
La seva política d'acumular privilegis per al Sant Ofici li va valdre l'enemistat de Ferrante Gonzaga, virrei de l'illa de Sicília, que va aconseguir desposseir-lo del càrrec d'inquisidor. Com a tal, hi va actuar amb fermesa, tot lluitant contra l'entrada de la doctrina luterana a l'illa i excercint una fèrria censura sobre les publicacions editades o introduïdes a Sicília.
Fou un lul·lià que, en alguna de les seves obres, defensà fermament la doctrina de Ramon Llull. Se li atribueixen uns comentaris sobre l'Ars Magna de Llull. (Commentaria super artem Magistri Raymundi Lulli, ca. 1533).
Altres obres seves són la Repetitio nova siue commentaria rubicae De haereticis, de 1526, publicada a València per Francesc Romaní el 1534, i reeditada a Venècia el 1587, en la que reivindicava l'ortodòxia de Ramon Llull; el Directorium inquisitorium, elaborat contra el de Nicolau Eimeric; el Tractatus seu quaestio de Secreto, editat a València, Joan Jofre 1528, i novament portat a la impremta a València, Francesc Romaní 1534; i el Tractatus de agnoscendis assertionibus catholicis et haereticis, publicat a Palermo, Joan Mathei de Mayda 1554 i reeditat a Venècia el 1571 i a Roma el 1572. Aquesta obra va aparèixer entre les prohibides de l'Índex de la Inquisició, juntament amb De propositionibus haereticis corrigendis. Sembla que una part de la seva obra manuscrita es va perdre en un naufragi.

## Referències

* 1 2 3 4 5 6 7 8 Mariàngela Vilallonga (Studia Humanitatis)
* 1 2 3 4 5 6 7 8 9 Espai Màrius Torres

## Bibliografia

* Vilallonga, Mariàngela «Arnau Albertí. Biografia». Studia Humanitatis. Biblioteca Digital. Universitat de Girona [Girona]. Arxivat de l'original el 28 de novembre 2020 [Consulta: 31 desembre 2015].
* Càtedra Màrius Torres «Albertí, Arnau». Directori Literari de Ponent. Autors Segles XVI-XVIII. Espai Màrius Torres. Universitat de Lleida [Consulta: 31 desembre 2015].
# Rivulus speciosus

Rivulus speciosus és un peix de la família dels rivúlids i de l'ordre dels ciprinodontiformes.

## Morfologia

Els mascles poden arribar als 3,5 cm de longitud total.

## Distribució geogràfica

Es troba a Sud-amèrica: Perú.

## Referències

* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Hidrobiotita

La hidrobiotita és un mineral de la classe dels silicats.

## Característiques

La hidrobiotita és un silicat de fórmula química K(Mg,Fe$^{2+}$)₆((Si,Al)₈O$_{20}$)(OH)₄·nH₂O. Cristal·litza en el sistema monoclínic. La seva duresa a l'escala de Mohs es troba entre 2,5 i 3.
Segons la classificació de Nickel-Strunz pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, txernikhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, efesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Formació i jaciments

Es tracta d'una interstratificació regular 1:1 de capes de biotita i vermiculita. Tot i tractar-se d'una espècie no gaire habitual ha estat descrita en tots els continents del planeta a excepció de l'Antàrtida.

## Referències

* ↑ «Hydrobiotite» (en anglès). Mindat. [Consulta: 21 desembre 2019].
# Gai Duili

Gai Duili és el nom dels següents personatges:
* Gai Duili, tribú militar.
* Gai Duili, quinqueviri mensarii el 352 aC
* Gai Duili, cònsol el 260 aC i dictador el 231 aC
# Molí del Barri de Can Viader

El Molí del Barri de Can Viader és una obra de Malgrat de Mar (Maresme) inclosa a l'Inventari del Patrimoni Arquitectònic de Catalunya.

## Descripció

Edifici moliner de tres plantes: el carcavà, l'obrador i l'habitatge en el tercer pis, que avui queda a nivell de carrer. Era un molí doble, és a dir, amb dues moles. L'obrador, que actualment queda per sota del nivell de la carretera, té dues obertures que hi donen quedant a nivell del paviment. S'empraven per entrar la sal, que queia a l'interior mitjançant unes rampes. El molí es subministrava aigua de la mina de la Font dels Capellans.

## Referències

* ↑ «Molí del Barri de Can Viader». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Einham

Einham és una entitat de població de Traunstein, a l'Alta Baviera.
El poble del districte de Haslach es troba a tres quilòmetres al sud-oest del centre de Traunstein.

## Història

A l'Edat Mitjana, Einham va ser la seu d'un equip principal de l'Amt d'Oberchiemgau del Ducat de Baviera, que incloïa les ciutats d'Aberg, Einham, Irlach, Neuling, Staudach i Tinnerting. El domini senyorial va estar al capítol eclesiàstic de l'arquebisbat de Salzburg fins al 1803. El poble va passar a formar part de la comunitat rural de Haslach, fundada l'any 1818 amb l'edicte municipal de Baviera. L'1 de maig de 1978 Einham va ser incorporat a Traunstein.

## Referències

* ↑ «Einham | bavarikon» (en alemany). [Consulta: 4 maig 2024].
* ↑ «Historischer Atlas von Bayern - Traunstein. Seite 133». Komm. für Bayerische Landesgeschichte.
* ↑ Statistisches Bundesamt (Hrsg.): Historisches Gemeindeverzeichnis für die Bundesrepublik Deutschland. Namens-, Grenz- und Schlüsselnummernänderungen bei Gemeinden, Kreisen und Regierungsbezirken vom 27.5.1970 bis 31.12.1982. W. Kohlhammer, Stuttgart / Mainz 1983, ISBN 3-17-003263-1, S. 593.
# Callionymus annulatus

Callionymus annulatus és una espècie de peix de la família dels cal·lionímids i de l'ordre dels cipriniformes que es troba des d'Indonèsia fins a l'Estret de Torres.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Aulus Corneli Cos Arvina

Aulus Corneli Cos Arvina (llatí: Aulus Cornelius P. f. A. n. Cossus Arvina), a qui Titus Livi de vegades anomena simplement Aulus Corneli Arvina, va ser mestre de la cavalleria l'any 353 aC i altra vegada el 349 aC. Formava part de la gens Cornèlia, una família romana patrícia i plebea, i pertanyia a la branca dels Corneli Cos; fou començador, també, de la branca dels Corneli Arvina.
L'any 343 aC, el primer any de la guerra samnita, era cònsol i va ser el primer general que va entrar al Samni, on va patir una emboscada quan marxava per les muntanyes, i va salvar amb prou feines l'exèrcit sobretot gràcies a l'heroisme de Publi Deci. Després va derrotar els samnites i va tornar en triomf a Roma. Va ser altre cop cònsol l'any 332 aC i dictador el 320 aC, en què va derrotar els samnites en una segona guerra. Però alguns autors diuen que la victòria no la va aconseguir ell, sinó els cònsols.
Es tracta del mateix personatge que va ser enviat l'any 321 aC al Samni per recuperar els presoners que els samnites havien deixat lliures després de la batalla de les Forques Caudines, i va ser el fecial d'aquests fets (els fecials eren els missatgers de perpetuar per tradició oral els tractats amb altres ciutats i les violacions d'aquests tractats).

## Referències

* 1 2 Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 378.
# Rivulus uakti

Rivulus uakti és un peix de la família dels rivúlids i de l'ordre dels ciprinodontiformes. Es troba a la conca de l'Amazones brasiler.

## Referències

* ↑ The Taxonomicon (anglès)
* ↑ FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
# Galata Mevlevihanesi

El Galata Mevlevihanesi (Casa dels mevlevis) o Galata Mevlevihanesi Müzesi és un museu que està situat al barri de Beyoğlu, a Istanbul (Turquia).
Tot i que el Parlament de Turquia va prohibir les sectes amb una llei de reforma el 1924, aquest monestir s'ha mantingut com el Divan Edebiyatı Müzesi o Museu de la Literatura del Divan (poesia clàssica otomana) l'any 1975. El monestir pertanyia al corrent sufí més famós, el dels Mevlevis.
Situat en un carrer que porta el nom d'un dels grans poetes d'aquesta doctrina, Galip Dede, el museu es troba en una fonda del segle xviii. Posseeix una bella sala de ball octogonal i de fusta. Un grup de sufís devots dansen el sema, un ball ritual que consisteix a donar voltes febrils pel saló en un estat d'èxtasi meditatiu, al so d'una música monòtona.
Al pati interior s'hi poden contemplar les tombes de membres i líders (sheikhs) destacats de la doctrina.

## Referències

* ↑ İletişim, İstanbul. «Divan Edebiyatı Müzesi (Galata Mevlevihanesi) - İstanbul Müzeleri - istanbul.net.tr, İstanbul Rehberi İstanbul Şehir Rehberi» (en turc), 01-06-2012. [Consulta: 19 desembre 2021].
# Gary Semics

Gary Semics (Lisbon, 1954) és un antic pilot professional de motocròs nord-americà. Va competir als Campionats AMA entre el 1972 i el 1981 i en va guanyar un títol de supercross, concretament el de 500cc de 1974, amb Husqvarna. Malgrat haver guanyat el campionat, a finals d'any Husqvarna el va acomiadar després que es lesionés en conduir minibikes amb Bob Grossi. Semics passà llavors a l'equip de fàbrica de Kawasaki.
La temporada de 1976, Semics va perdre el campionat de motocròs de 500cc enfront de Kent Howerton (Husqvarna) tot i haver guanyat els dos darrers nationals de l'any. Aquella temporada va tenir èxit també a la Trans-AMA, amb victòries en diverses mànegues. De cara a la temporada de 1977, tant ell com la Kawasaki estaven al seu zenit, però una inoportuna lesió li va espatllar la temporada. A partir de 1978, Semics va passar a pilotar per a altres fabricants (Can-Am, Honda i Yamaha). Durant aquella època, el seu millor resultat fou el tercer lloc final al campionat de motocròs de 500cc de 1979, amb Honda.
Actualment, Gary Semics dirigeix la seva pròpia escola de motocròs, la Gary Semics Motocross School, al seu Lisbon natal.

## Referències

* ↑ «Gary Semics» (PDF) (en francès). memotocross.fr. [Consulta: 29 agost 2023].
* ↑ «Gary Semics career statistics» (en anglès). racerxonline.com. [Consulta: 29 agost 2023].
* 1 2 «Rápido del pasado: Gary Semics Mammoth Mountain MX» (en castellà). dirtbikemagazine.com. [Consulta: 29 agost 2023].
* ↑ Bleeker, Serena. «Past Supercross Champions From 1974 To 2019» (en anglès). dirtrider.com, 27-01-2020. [Consulta: 23 agost 2022].

## Referències

* Gary Semics - Lloc web oficial (anglès)
Campions AMA de motocròs 500cc :
Supercross:$^1$
1974 - Semics
1975 - Stackable
Motocròs:
1972 - Lackey
1973 - Karsmakers
1974 - Weinert
1975 - Weinert
1976 - Howerton
1977 - Smith
1978 - Burgett
1979 - LaPorte
1980 - Sun
1981 - Glover
1982 - Shultz
1983 - Glover
1984 - Bailey
1985 - Glover
1986 - Bailey
1987 - Johnson
1988 - Johnson
1989 - Ward
1990 - Ward
1991 - Bayle
1992 - Kiedrowski
1993 - LaRocco :
$^1$El campionat AMA de supercross de 500cc es va celebrar només dos anys (1974-1975). :
# Cantó de Pont-de-Beauvoisin

El cantó de Pont-de-Beauvoisin és un cantó francès del departament de la Isèra, situat al districte de La Tour-du-Pin. Té 14 municipis i el cap és Pont-de-Beauvoisin.

## Municipis

| Les Abrets Aoste La Bâtie-Montgascon Chimilin Corbelin Fitilieu Granieu | Pont-de-Beauvoisin Pressins Romagnieu Saint-Albin-de-Vaulserre Saint-André-le-Gaz Saint-Jean-d'Avelanne Saint-Martin-de-Vaulserre |

## Història

Llista dels consellers generals successius :
| Data d'elecció | Identitat | Partit |
| 1952-1958 | Alfred Paget | SFIO |
| 1958-1976 | René Marrel | RI |
| 1976-1982 | Georges Bally | PS |
| 1982-2001 | Yves Touraine | UDF, després RPR |
| 2001- | Serge Revel | Verts-EE, després Divers gauche |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 14.229 | 14.999 | 15.400 | 16.676 | 17.322 | 18.012 | 21.415 |
# BAII

En temes de comptabilitat, el BAII és l'acrònim de Benefici Abans d'Interessos i Impostos (en anglès: Earnings Before Interests and Taxes, acrònim EBIT). El BAII és el resultat que s'obté en l'anàlisi del Compte de Pèrdues i Guanys. La fórmula per calcular el BAII és la següent:
Els ingressos d'explotació són els següents:
* L'import net de la xifra de negocis (vendes menys els descomptes que fem).
* Variació de les existències de productes acabats i en curs.
* Altres ingressos d'explotació (arrendaments, etc.).
Les despeses es componen de:
* Proveïments (compres menys els descomptes que fan ± variació d'existències comercials i matèries primeres).
* Despeses de personal (Sous i salaris i Seguretat Social a càrrec).
* Amortitzacions de l'immobilitzat.
* Altres despeses d'explotació (subministraments, reparacions, etc.).
El BAII s'utilitza per calcular la ROA a l'anàlisi de la rendibilitat de l'empresa.
El BAI (Benefici Abans d'Impostos), en el Compte de Pèrdues i Guanys, en comptabilitat, és el resultat que s'obté de la suma del BAII (Benefici Abans d'Impostos i Interessos) i el Resultat Financer.

## Vegeu també

* Resultat Financer